Diari Oficial de la Generalitat Valenciana


Sumari del DOGV 6162, del 10-12-2009 (2009/14791)

ORDE de 25 de novembre de 2009, de la Conselleria de Justícia i Administracions Públiques, per la qual es regulen i convoquen ajudes dirigides a programes d'atenció a menors i jóvens subjectes a mesures judicials en medi obert, per a l'exercici corresponent a l'any 2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6162

Data del DOGV
:   10-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14649


Data del document
:   25-11-2009

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * jove
    * exclusió social
    * règim obert
    * ajuda social
    * protecció de la infància

ORDE de 25 de novembre de 2009, de la Conselleria de Justícia i Administracions Públiques, per la qual es regulen i convoquen ajudes dirigides a programes d'atenció a menors i jóvens subjectes a mesures judicials en medi obert, per a l'exercici corresponent a l'any 2010. [2009/14475]
La Llei Orgànica 5/2000, de 12 de gener, Reguladora de la Responsabilitat Penal dels Menors, atribueix a les comunitats autònomes la competència en l'execució de les mesures adoptades pels jutges de Menors en l'exercici de la seua funció jurisdiccional, si bé contempla la possibilitat que establisquen els convenis o acords de col·laboració necessaris amb altres entitats, bé siguen públiques, de l'administració de l'Estat, Local o d'altres comunitats autònomes, o privades sense ànim de lucre, per a l'exercici d'aquestes atribucions.
A l'àmbit de la Comunitat Valenciana, l'execució d'aquestes mesures correspon a la Conselleria de Justícia i Administracions Públiques, de conformitat amb el que disposa l'article 11 del Decret 12/2009, de 27 d'agost, del president de la Generalitat, pel qual es determinen les conselleries en què s'organitza l'administració de la Generalitat, i l'article 23 del Decret 198/2009, de 6 de novembre, del Consell, pel qual s'estableix l'estructura orgànica bàsica de la Presidència i de les conselleries de la Generalitat.
La majoria de les mesures que solen adoptar els jutges de Menors (més del 80% d'elles) no requereix l'ingrés d'aquests en un centre de reeducació. Aquest tipus de mesures, que s'ha donat a cridar de Medi Obert, permet dur a terme totes les actuacions previstes en el seu Projecte Individualitzat d'Execució, sense separar els menors del seu entorn sociofamiliar i utilitzant els recursos normalitzats de l'àmbit comunitari. La seua idoneïtat, per a dur a terme intervencions educatives amb menors infractors, és ben palesa; tant és així, que la pròpia Llei Orgànica 5/2000, en l'article 7.2, disposa que les mesures d'internament han d'anar seguides, sempre i en tots els casos, d'un període de llibertat vigilada.
A través d'aquesta orde, es convoquen i regulen ajudes destinades a finançar programes d'atenció a menors i jóvens, subjectes a alguna de les mesures judicials de medi obert previstes en l'article 7 de la Llei Orgànica 5/2000, de 12 de gener, Reguladora de la Responsabilitat Penal dels Menors.
Les presents ajudes no afecten la llibertat de competència establida en l'article 87, del Tractat Constitutiu de la Comunitat Europea, d'acord amb el que disposa l'article 3.4 del Decret 147/2007, de 7 de setembre, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.
Per tot això, i fent ús de les facultats que em confereix l'article 47.11, del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, i el Decret 140/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques,
ORDENE
Títol I
Ajudes i subvencions
Capítol I
Objecte
Article 1. Objecte
L'objecte d'aquesta Convocatòria és regular i convocar ajudes econòmiques destinades al sosteniment dels programes d'intervenció i reinserció social de menors i jóvens, subjectes a mesures judicials de medi obert per a l'any 2010, en aplicació de la Llei Orgànica 5/2000, de 12 de gener, Reguladora de la Responsabilitat Penal dels Menors.
Article 2. Conceptes subvencionats
Les ajudes econòmiques, a què es refereix la present Orde, es destinaran al pagament dels salaris i seguretat social dels professionals que intervenen en els programes i a cobrir les despeses de sosteniment d'aquests.
Article 3. Exclusions
Queden expressament exclosos, de les ajudes previstes en aquesta orde, els conceptes corresponents a altres exercicis econòmics, les quotes pagades per les persones físiques a les associacions o federacions i les despeses sumptuàries.
Capítol II
Beneficiaris
Article 4. Sol·licitants
Podran sol·licitar i ser beneficiaris d'aquestes ajudes:
- els municipis;
- les mancomunitats i
- les institucions privades sense ànim de lucre.
Article 5. Requisits de les entitats sol·licitants
1. Les entitats sol·licitants hauran de reunir, amb caràcter general, els requisits següents:
a) Inscripció en el Registre General dels Titulars d'Activitats, Serveis i Centres d'Acció Social de la Comunitat Valenciana
- Institucions privades sense ànim de lucre: hauran d'estar legalment constituïdes i degudament inscrites en l'esmentat Registre, prèviament a la concessió de l'ajuda. No obstant això, si no estan inscrites en el moment de la sol·licitud, la corresponent Direcció Territorial Justícia i Administracions Públiques informarà, en la plantilla tècnica d'estudi, si els fins d'actuació de l'entitat sol·licitant s'adeqüen a l'àmbit de la subvenció sol·licitada.
- Entitats locals: s'entenen registrades d'ofici, i estant exceptuades d'acreditar el dit requisit.
b) Compliment dels requisits establits en la Llei 38/2003, de 17 de novembre, General de Subvencions,
- Les entitats sol·licitants no podran estar incurses en les prohibicions que s'estableixen en l'article 13, apartats 2 i 3, de la Llei 38/2003, de 17 de novembre, General de Subvencions, per a obtindre la condició de beneficiari de subvencions.
2. A més a més, les institucions privades sense ànim de lucre hauran de:
a) Tindre com a fi, en els seus estatuts, la realització d'activitats relacionades amb l'objecte d'aquestes ajudes.
b) Acreditar l'estructura i capacitat suficients per a garantir el compliment dels objectius.
Article 6. Criteris de valoració de les sol·licituds
Tindran prioritat per a la concessió d'aquestes ajudes els programes finançats per aquest mateix concepte en l'exercici 2009, que hagen mostrat un millor i més alt nivell d'execució, sempre que reunisquen els requisits establits en aquesta orde per a ser subvencionats.
En segon lloc, els programes que, per l'àmbit d'actuació dels quals, presenten necessitats especials a causa de la seua problemàtica social i, en particular, del nombre de mesures judicials imposades a menors del dit àmbit en l'exercici 2009.
En tercer lloc lloc, aquelles entitats públiques o privades, sense ànim de lucre, que col·laboren amb la Generalitat en el terreny de la promoció i inserció social dels menors, amb especial referència a les actuacions orientades a la prevenció de la delinqüència juvenil.
La valoració de les sol·licituds es durà a terme d'acord amb els criteris precedents, als quals s'atribuirà una ponderació relativa del 60%, 30% i 10%, respectivament.
Article 7. Subcontractació de les activitats subvencionades
La subcontractació es regirà pels criteris següents:
1. Municipis i mancomunitats:
Els beneficiaris podran subcontractar totalment o parcialment l'activitat subvencionada, d'acord amb el que disposa l'article 29 de la Llei 38/2003, de 17 de novembre, General de Subvencions.
En tot cas, els contractistes quedaran obligats només davant del beneficiari, que assumirà la total responsabilitat de l'activitat subvencionada per l'administració.
No s'entendran com a subcontractacions les actuacions realitzades per voluntaris, sempre que les mateixes estiguen previstes en el programa sol·licitat.
Tampoc no es considerarà subcontractació la prestació de serveis per un professional, siga o no de forma continuada, quan el mode de pagament es realitze a aquest per mitjà de factura.
2. Institucions privades sense ànim de lucre:
Les institucions privades, sense ànim de lucre, no podran subcontractar cap percentatge de l'activitat subvencionada.
No s'entendrà com subcontractació la prestació de serveis per un professional, quan el mode de pagament es realitze per factura, ni les actuacions realitzades per voluntaris, sempre que les mateixes estiguen previstes en el programa.
Capítol III
Import de les ajudes
Article 8. Criteris generals en la determinació de la quantia
El càlcul de la quantia, que s'assignarà a cada programa, atendrà als criteris següents:
1. Adequació de les despeses:
Només se subvencionaran les despeses realment previstos i adequades al programa. En la plantilla tècnica d'estudi, que ompliran les direccions territorials, podràn indicar-se, si fa al cas, quines despeses, per a les quals se sol·licita subvenció, no es consideren adients al fi d'aquesta.
En el cas que se sol·licite la subvenció de programes, que incloguen despeses per conceptes que no es dediquen de mode exclusiu a l'activitat per a la qual se sol·licita l'ajuda, l'entitat indicarà en la sol·licitud quin percentatge dedica al programa. El dit percentatge podrà ser utilitzat en la justificació que s'efectuarà respecte a la subvenció concedida, si fa al cas.
2. Referit a despeses de personal:
a) La retribució salarial del personal, que ha de desenrotllar el programa, i que estiga en situació regular de contractació, incloses les despeses de seguretat social.
La subvenció que s'atorgue per aquest concepte no dependrà de la titulació de qui ocupa el lloc, sinó de la que calguera per a ocupar aquest.
b) L'import màxim de l'ajuda a subvencionar per la Conselleria de Justícia i Administracions Públiques serà el 100% del cost.
3. Referit a despeses de sosteniment, s'observaran com a criteris per a identificar la despesa i la seua quantificació:
a) L'import màxim de l'ajuda a subvencionar, per la Conselleria de Justícia i Administracions Públiques, correspondrà a un 100% de l'import a justificar.
Quan es tracte d'entitats locals, el dit import màxim serà només del 65%; la resta, el 35%, fins a completar el 100%, haurà de ser atesa per les entitats subvencionades.
Podran subvencionar-se aquelles despeses que calguen per a la realització del programa, com assegurances, tributs, despeses de local, telèfon, desplaçaments, obres de reparació i semblants. A aquest respecte es tindrà en compte que:
- S'exclouran les sancions a què hi haja hagut lloc per incompliments fiscals i les quantitats corresponents a l'impost del valor afegit, en el supòsit d'estar exempt del pagament del mateix.
- Respecte a les despeses, en concepte de desplaçaments de l'equip que desenrotlle el programa, només s'observaran per a aquelles entitats el àmbit territorial d'actuació de les quals siga superior al municipal.
De la mateixa manera, podran subvencionar-se també com a sosteniment, les despeses realitzades pel personal que presta els seus serveis per a l'entitat de mode voluntari, i les prestacions continuades de serveis per professionals, encara que aquestes no cobrisquen tot el període subvencionat.
4. Agrupació de conceptes:
Si estiguera justificat per les característiques del programa, i hi ha proposta, en aquest sentit, de la Comissió de Valoració, podrà concedir-se la subvenció unificant els conceptes de personal i sosteniment. No obstant això, la resolució podrà indicar, respecte al personal subvencionat, el nombre mínim i tipologia que ha d'atendre el programa.
Títol II
Procediment
Capítol I
Iniciació del procediment
Article 9. Iniciació
L'inici i tramitació del procediment s'ajustarà amb el que estableix la present Orde i, amb caràcter general, amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
Article 10. Sol·licitud
1. Les sol·licituds d'ajuda de la present Convocatòria es presentaran per duplicat, degudament formalitzades i subscrites per qui tinga la representació legal de l'entitat titular del programa, segons el model que figura en l'annex I.
El model inclou la «Fitxa de manteniment de tercers», que servirà per a acreditar la titularitat del compte, a través de la qual el beneficiari desitja percebre l'ajuda.
2. Els models de sol·licitud es trobaran a disposició dels sol·licitants a les direccions territorials de la Conselleria de Justícia i Administracions Públiques, a les oficines PROP i a la WEB de la Generalitat.
Article 11. Documentació
1. La documentació presentada serà original o, si és còpia, legalitzada per notari, acarada o compulsada.
2. La documentació a presentar, juntament amb la sol·licitud correctament omplida i signada, per un representant degudament autoritzat per a això, serà la següent:
a) De mode general:
a.1) Totes les entitats:
- CIF de l'entitat.
- Projecte del programa a desenrotllar, que podrà ser presentat en document a banda o omplint l'apartat D del model de sol·licitud que figura en l'annex I d'aquesta orde.
- Memòria del programa executat, si l'entitat va ser subvencionada per a dur-lo a terme en l'exercici de 2009, a l'empara de l'Orde de 16 d'abril de 2009, de la Conselleria de Justícia i Administracions Públiques, per la qual es regulen i convoquen ajudes dirigides a programes d'atenció a menors i jóvens subjectes a mesures judicials al medi obert, per a l'exercici corresponent a l'any 2009, publicada en el DOCV núm. 5998, de 22 d'abril de 2009.
- Declaració responsable del sol·licitant, en què faça constar que no està incurs en cap prohibició per a obtindre la condició de beneficiari, assenyalades en l'article 13 de la Llei 38/2003, de 17 de novembre, General de Subvencions (BOE núm. 276, de 18/11/03) i que ha complit amb l'obligació del reintegrament de subvencions que, si fa al cas, se li hagueren exigit. A aquests efectes, bastarà d'omplir degudament l'apartat I del model de sol·licitud, que figura en l'annex I d'aquesta orde.
- Relació dels menors (nom, cognoms i, si fa al cas, municipi de residència) respecte a què s'hagen executat o estiguen executant-se mesures judicials al llarg de l'exercici de 2009, amb independència que la mateixa s'haja iniciat en aquest exercici de 2009 o en un altre anterior.
a.2) Les mancomunitats faran constar en la sol·licitud, de manera expressa, el següent:
- Nomenament d'un representant o apoderat únic, amb prou poders per a complir les obligacions que, com a beneficiari, corresponen a aquesta.
a.3) Les institucions privades sense ànim de lucre hauran de presentar, a més, la documentació següent:
- Estatuts de l'entitat, llevat que es tracte d'una entitat beneficiària de les subvencions concedides a l'empara de l'Orde de 16 d'abril de 2009, de la Conselleria de Justícia i Administracions Públiques, per la qual es regulen i convoquen ajudes dirigides a programes d'atenció a menors i jóvens subjectes a mesures judicials al medi obert, per a l'exercici corresponent a l'any 2009.
- Si no estiguera inscrita, sol·licitud de la inscripció en el Registre General de Titulars d'Activitats, Serveis i Centres d'Acció Social de la Comunitat Valenciana.
- Declaració responsable del representant de la institució, en què es faça constar que es disposa de l'estructura i capacitat suficients per a garantir el compliment dels objectius. A aquest fi, bastarà d'omplir l'apartat I del model de sol·licitud que figura en l'annex I d'aquesta orde.
Article 12. Lloc de presentació
1. Les sol·licituds d'ajuda, formulades a l'empara de la present Orde es presentaran, juntament amb la documentació requerida, al Registre de la Direcció Territorial la Conselleria de Justícia i Administracions Públiques, de la província on es desenrotlle el programa per al que se sol·licita la subvenció; o bé on tinga la seua seu l'entitat, per a aquells programes l'àmbit d'actuació dels quals comprenga més d'una província.
Si l'entitat no té la seua seu a la Comunitat Valenciana, es presentarà en el Registre de la Direcció Territorial de la Conselleria de Justícia i Administracions Públiques on més implantació es preveu que tindria el programa, si fóra subvencionat.
2. També podran presentar-se en els altres llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. La presentació de les sol·licituds, a les oficines de correus, haurà d'ajustar-se als requisits establits en l'article 31 del Reial Decret 1829/1999, de 3 de desembre, pel qual s'aprova el reglament pel qual es regula la prestació de serveis postals, en desplegament del que estableix la Llei 24/1998, de 13 de juliol, del Servei Postal Universal i de liberalització dels Serveis Postals.
Article 13. Terminis de presentació
El termini de presentació de sol·licituds serà un mes, comptador a partir de l'endemà de la publicació d'esta orde en el Diari Oficial de la Comunitat Valenciana. Per al dit còmput, es tindrà en compte que el dia de finalització del termini correspondrà al mateix ordinal del dia en què s'ha publicat aquesta orde. Cas que no existisca el dit ordinal, el termini expirarà l'últim dia del mes. Si l'últim dia fóra inhàbil, s'entendrà prorrogat el termini al següent dia hàbil.
Article 14. Esmena de la sol·licitud
1. Rebudes les sol·licituds i incoat l'expedient, les direccions territorials de la Conselleria de Justícia i Administracions Públiques les verificaran, i podran realitzar d'ofici les actuacions que calguen per a la determinació, el coneixement i la comprovació de les dades, en virtut dels quals s'ha de pronunciar la resolució.
2. Quan la sol·licitud no reunisca els requisits exigits o no s'acompanye de la documentació que resulte exigible d'acord amb esta orde, es notificarà a l'entitat interessada la causa que impedeix la continuació del procediment. I se la requerirà perquè, en el termini de 10 dies, esmene la falta o acompanye els documents preceptius, amb indicació que, si així no ho fera, es considerarà que desisteix de la seua petició, prèvia resolució d'arxiu, que haurà de ser dictada en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot això de conformitat amb el que preveu l'article 71 d'aquesta mateixa norma.
Aquesta resolució serà dictada pel director o la directora Territorial de la Conselleria de Justícia i Administracions Públiques. A l'adoptar-se per delegació, indicarà expressament aquesta circumstància i es considerarà dictada per l'òrgan delegatori, esgotant la via administrativa.
Contra la mateixa es podrà interposar recurs davant de l'orde jurisdiccional contenciós administratiu en la forma, termini i condicions que determina la llei reguladora de la dita jurisdicció.
Amb caràcter previ, es podrà interposar, potestativament, i segons siga procedent, recurs de reposició conforme a l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o el requeriment previst en l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.
Capítol II
Ordenació e instrucció del procediment
Article 15. Ordenació i instrucció
Rebudes les sol·licituds, la Secció corresponent les verificarà i podrà realitzar d'ofici les actuacions que considere necessàries per a la determinació, el coneixement i la comprovació de les dades, en virtut dels quals s'ha de pronunciar la resolució.
Quan la subvenció sol·licitada corresponga a un àmbit superior a una província, la instrucció de l'expedient correspondrà a la Direcció Territorial on tinga la seua seu l'entitat.
Si l'entitat no té la seua seu a la Comunitat Valenciana, la instrucció de l'expedient correspondrà a la Direcció Territorial on més implantació es preveu que tindria el programa, si fóra subvencionat.
En aquesta fase, i a la vista de la documentació que es troba en poder de l'expedient i de les obligacions que s'adquirisquen per la concessió de l'ajuda, es podran demanar els informes dels organismes i entitats que s'estimen oportuns i efectuar les comprovacions necessàries sobre l'exactitud de tot això.
Article 16. Estudi de l'expedient
Completat l'expedient, es procedirà a elaborar les plantilles tècniques d'estudi, que seran signades pel director o la directora Territorial, i es remetran juntament amb l'expedient a la Direcció General de Justícia i Menor. La Direcció Territorial mantindrà en el seu poder, en tot cas, un dels exemplars de la sol·licitud presentada pels interessats.
Capítol III
Finalització del procediment
Article 17. Proposta
Rebut l'expedient en la Direcció General de Justícia i Menor, juntament amb la plantilla tècnica, serà valorat per una Comissió de Valoració que es constituirà a aquest efecte i que elevarà proposta de resolució a la consellera de Justícia i Administracions Públiques.
Article 18. Comissió de valoració
1. La Comissió de Valoració estarà formada pel director general de Justícia i Menor, que actuarà com a president; els directors territorials de la Conselleria de Justícia i Administracions Públiques; el cap de l'Àrea de Justícia Juvenil i Prevenció de la Violència, que actuarà com a secretari; el cap del Servici d'Atenció al Menor Infractor; el cap de Secció de Mesures Judicials i un tècnic d'aquesta unitat.
2. La dita Comissió elaborarà propostes de concessió o denegació de les ajudes, que seran elevades a la consellera de Justícia i Administracions Públiques perquè resolga com estime procedent.
3. A l'esmentada Comissió de Valoració podrà convocar-se als tècnics de les direccions territorials i/o de la Direcció General que es considere adient.
Article 19. Resolució
1. El termini màxim per a tramitar, resoldre i notificar les sol·licituds, sobre les ajudes arreplegades en esta orde, serà de tres mesos, comptadors a partir de la data en què s'hagueren fet públics els crèdits per al finançament de les ajudes.
No obstant això, si es desestimaren totalment o parcialment algunes sol·licituds per falta de consignació pressupostària, i després de la finalització del termini de resolució s'incrementaren els crèdits destinats a finançar aquestes ajudes, les dites sol·licituds podran valorar-se, resoldre's i notificar-se en el termini de dos mesos, comptadors a partir de la data de publicació en el Diari Oficial de la Comunitat Valenciana, de la resolució de la consellera de Justícia i Administracions Públiques, que done publicitat a aquest increment.
2. En aquells supòsits en què no es produïsca resolució expressa en el termini assenyalat, s'entendrà que les sol·licituds han estat desestimades, als efectes previstos per l'article 44.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
3. L'import de les subvencions concedides no podrà, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, superar el cost de l'activitat que han de desenrotllar les entitats beneficiàries.
Article 20. Recursos
Contra les resolucions dictades per la consellera de Justícia i Administracions Públiques es podrà interposar recurs davant de l'orde jurisdiccional contenciós administratiu, en la forma, termini i condicions que determina la llei reguladora de la dita jurisdicció.
Amb caràcter previ, es podrà interposar, potestativament, i segons siga procedent, recurs de reposició conforme a l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o el requeriment previst en l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.
Títol III
Del pagament i de la justificació de les subvencions
Article 21. Obligacions
Les entitats subvencionades hauran de complir les obligacions següents:
a) Obligacions generals:
a.1) Després de la resolució de concessió de l'ajuda:
- Atendre els pagaments de les obligacions que es contrauen.
- Formalitzar, adequadament, els documents de seguiment tècnic i financer previstos en aquesta orde.
- Sotmetre's a les actuacions de comprovació respecte al programa subvencionat, facilitant la inspecció, el control i el seguiment de la Conselleria de Justícia i Administracions Públiques i, en particular, de la Direcció General de Justícia i Menor o de les seues unitats administratives dependents, a fi de conéixer qualsevol aspecte de l'activitat objecte de la subvenció, especialment i, a requeriment d'aquests, tota la informació econòmica, fiscal, laboral, tècnica i de qualsevol tipus que els siga sol·licitada i tinga com a objecte justificar el compliment dels requisits i condicions necessaris per a la concessió de la subvenció, la realització de les activitats o adopció del comportament que justifica el lliurament d'aquesta o bé la correcta aplicació de la suma lliurada per a la finalitat prevista, sense perjudici de la confidencialitat exigible.
- Sotmetre's a les actuacions de control financer que correspon a la Intervenció General, en relació amb la subvenció i ajudes concedides.
- Disposar dels llibres comptables, registres diligenciats i la resta de documents, degudament auditats en els termes exigits per la legislació mercantil i sectorial, aplicable al beneficiari.
- Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte d'actuacions de comprovació i control.
- Donar adequada publicitat del caràcter públic del finançament dels programes, objecte de la subvenció, fent constar explícitament, quan es faça difusió dels mateixos, que el programa està «Subvencionat per la Generalitat-Conselleria de Justícia i Administracions Públiques».
- Reintegrar els fons percebuts, en els supòsits i condicions determinats en l'article 37 de la Llei 38/2003, de 17 de novembre, General de Subvencions.
- No transferir l'import, ni emparar la subvenció concedida, en activitats que tinguen lloc en altres comunitats autònomes, ni sufragar despeses de personal, ni de sosteniment, dels representants en un altre o altres països estrangers.
a.2) Durant tot el període subvencionat:
- Col·laborar amb la Generalitat en l'àmbit del programa subvencionat, amb la finalitat d'afavorir la seua coordinació i la integració en el camp del menor.
- No minorar ni anul·lar la consignació que hagueren previst inicialment en el seu pressupost per a aquest fi.
- Complir amb l'objectiu i executar l'activitat que fonamenta la concessió de la subvenció.
- Justificar el compliment dels requisits i condicions, així com la realització de l'activitat i el compliment de la finalitat de les ajudes concedides, en el termini màxim establit en la present Orde o les normes que s'apliquen.
- Comunicar fefaentment a l'òrgan que concedeix la subvenció la concessió de tota ajuda, amb la mateixa finalitat, per part d'altres organismes públics o privats. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
- Omplir, quan així siga sol·licitat, les memòries i documents que el Ministeri de Sanitat i Política Social requerisca per a la tramitació o justificació dels fons que el dit Ministeri destina a cofinançar aquests programes. Les dites memòries i documents podran ser sol·licitats abans o després de la resolució de la sol·licitud, tant per a presentar el projecte a realitzar, com per a justificar la realització del mateix una vegada finalitzat.
Article 22. Sistema de pagament
1. Pel que es refereix al sistema de pagament de les ajudes previstes en aquesta orde, llevat que la legislació de la Generalitat permeta un altre règim de lliuraments, s'aplicarà el règim general previst en l'article 47 bis del Text Refós de la Llei d'Hisenda Pública, pels percentatges màxims disposats en la mateixa.
2. Prèviament al primer pagament anticipat, haurà d'haver-se justificat la quantia concedida per la Conselleria de Justícia i Administracions Públiques durant l'exercici de 2009 si l'haguera, o bé, cas de no haver-se justificat la mateixa en la seua totalitat, haver efectuat el reintegrament de la quantitat que corresponguera o haver-se iniciat l'expedient de compensació de deute que procedisca. En tot cas, perquè s'actue d'aquesta manera caldrà que, d'una banda, la dita circumstància haja estat constatada i declarada per l'administració mitjançant una resolució expressa motivada, que ja siga ferma, dictada en un procediment amb audiència i notificació a l'entitat interessada i, d'altra banda, que els fons a reintegrar hagen estat efectivament lliurats per la Generalitat.
3. Les institucions privades, sense ànim de lucre, que resulten beneficiàries d'aquestes ajudes, podran optar per sol·licitar el pagament de les despeses realitzades en l'execució del programa subvencionat, per mitjà de la presentació de les corresponents justificacions, d'acord amb el model que figura en l'annex III d'aquesta orde. Per a això, hauran de presentar en la Direcció General de Justícia i Menor la justificació de les despeses efectuades des de l'un de gener de 2010 fins a l'últim dia del mes anterior a la data de la resolució, dins del termini dels quinze dies següents a la seua notificació.
4. Per a cobrar les despeses realitzades en els mesos posteriors, podran presentar les justificacions corresponents, referides, en tot cas, a períodes de temps d'un mes natural, amb anterioritat al dia 15 del mes següent.
5. El director general de Justícia i Menor adoptarà les mesures oportunes, en relació amb el procediment que s'ha de seguir per a justificar la despesa realitzat en el mes de desembre de 2010, per les institucions privades, sense ànim de lucre, que opten pel sistema de pagament previst en els apartats 3 i 4 d'aquest article.
Article 23. Garanties
1. Per a la realització de les bestretes de pagament, previstes en l'article anterior, hi caldrà que el beneficiari de la subvenció present prèviament garanties. A aquests efectes, s'entendrà per bestretes de pagament les quantitats que siguen lliurades a favor del beneficiari amb anterioritat a què aquest justifique la despesa corresponent.
El que disposa el paràgraf anterior no serà aplicable als ajuntaments i les mancomunitats, així com a les institucions privades sense ànim de lucre, en què la subvenció de les quals no supere els 90.151'81 euros, d'acord amb el que disposa l'article 47 bis del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, del Consell de la Generalitat.
2. En el cas que hi calga la presentació de garanties, el beneficiari de la subvenció estarà obligat a aportar un aval bancari solidari amb renúncia expressa al benefici d'excussió, o una pòlissa d'assegurament, subscrita amb qualsevol entitat oficialment reconeguda, per l'import de la quantitat anticipada. L'aval es formalitzarà amb antelació a la primera bestreta i per l'import que corresponga, i no hi caldrà cap garantia ulterior. La presentació de les garanties descrites serà condició indispensable per a poder efectuar el pagament anticipat.
Per a la constitució i tramitació de garanties, caldrà ajustar-se al que disposa la Llei 30/2007, de 30 d'octubre, de Contractes del Sector Públic; el Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques; i l'Orde de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances.
Siga quina siga la forma triada per a formalitzar la garantia, aquesta haurà de depositar-se als Serveis Territorials de la Conselleria d'Economia, Hisenda i Ocupació de la província corresponent, els quals faran lliurament al beneficiari de la carta de pagament acreditativa del depòsit, que haurà de ser presentada per aquest en la Direcció General de Justícia i Menor, com a requisit previ i inexcusable per al pagament.
3. L'import de les garanties serà un 100% de la quantia total anticipada.
Article 24. Sistema de justificació de les ajudes i subvencions
1. La justificació de la despesa de les ajudes que es concedisquen, a l'empara de la present Orde, haurà de referir-se, com a mínim, al cost total estimat que es determinarà en la resolució de concessió.
La dita justificació es correspondrà sempre amb el contingut del programa subvencionat, no sent admissibles les despeses d'actuacions que no estiguen específicament previstes en la descripció d'aquell. La justificació per un import menor al dit cost farà que es minore proporcionalment l'ajuda concedida.
La forma de justificació serà la següent:
a) En el cas d'ajudes concedides a entitats locals, la dita justificació es realitzarà per mitjà de la presentació, davant de la Direcció General de Justícia i Menor, d'un certificat d'obligació contreta o reconeguda, o de pagament ordenat, segons el model de de l'annex II, arreplegat en aquesta orde.
Haurà d'acreditar-se també el període treballat, número i tipologia del personal que ha executat el programa, per mitjà dels contractes de treball o certificat emés per l'entitat local. En el supòsit de personal compartit, hauran d'indicar en quin altre programa o servei treballa, i per quin import i percentatge es justifica en altres subvencions concedides.
b) En el cas d'ajudes concedides a institucions privades sense ànim de lucre, la justificació de la despesa consistirà en la presentació, davant de la Direcció General de Justícia i Menor, si fa al cas, de la següent documentació acreditativa de la despesa efectuada:
b.1. Relació i documents acreditatius de la despesa, corresponent a la nòmina dels treballadors i pagament a la Seguretat Social, segons model de l'annex III.
b.2. Documents i factures de la quantia de la despesa efectuada en sosteniment, adjuntant a més relació d'aquestes, així mateix segons el model de l'annex III.
b.3. Les despeses corresponents al personal voluntari es justificaran per mitjà dels rebuts acreditatius de la despesa efectuada, en què es faran constar el nom i cognoms del voluntari, DNI o NIF i la seua signatura.
b.4. La despesa efectuada, amb motiu de la prestació continuada de serveis per un professional, es justificarà per mitjà de la factura emesa per aquest. La dita factura haurà d'incloure la seua titulació i el concepte pel qual s'emet.
2. Totes les factures acreditatives de la despesa realitzada hauran de reunir els requisits arreplegats en el Reial Decret 1496/2003, de 28 de novembre, pel qual s'aprova el reglament regulador de les obligacions de facturació, i es modifica el reglament de l'impost sobre el valor afegit (BOE núm. 286, de 29 de novembre de 2003).
3. Quan la resolució de concessió diferencie els conceptes de personal i sosteniment, en les justificacions parcials presentades respecte a l'ajuda concedida, es podran unir, acumulant-se, les quanties corresponents a personal i sosteniment, sent prou que en el seu conjunt complisquen amb el percentatge requerit per a efectuar el pagament que procedisca, ajustant-se en l'última justificació que es presente el percentatge i import procedent respecte a la quantia concedida per conceptes i a justificar totalment, segons el que disposa la resolució de concessió.
4. En el cas que la resolució de concessió unifique els conceptes de personal i sosteniment, es podrà justificar la quantia concedida en qualsevol dels conceptes fins a l'import total màxim a justificar.
5. La Direcció General de Justícia i Menor podrà requerir dels beneficiaris de la subvenció quants documents, factures, manaments de pagament, etc., hi calguen per a justificar la quantia de la despesa efectuada de l'ajuda concedida.
6. Els terminis i el sistema de justificació estaran en funció de la forma de pagament que s'establisca. No obstant això, la subvenció concedida, que incloga el període comprés entre l'1 de gener i el 30 de setembre, haurà d'haver-se justificat, com a màxim, a 31 d'octubre de 2010, i no podran presentar-se justificacions de despesa, efectuada en l'exercici de l'any 2010, després del 31 de gener de l'any 2011.
7. Excepcionalment, la Direcció General de Justícia i Menor podrà admetre la documentació presentada fóra del termini establit en la present convocatòria, acreditativa de la correcta realització de l'activitat objecte de la subvenció, sempre que el retard obeïra a causes degudament justificades en l'expedient i no imputables al beneficiari de la subvenció.
8. L'entitat haurà de conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
Article 25. Denegació, desistiment sense efectes i minoració de les ajudes econòmiques
1. Podran dictar-se resolucions de denegació d'aquestes ajudes:
a) Per incompliment de qualsevol dels requisits establits en aquesta orde.
b) Per incompliment de qualsevol de les obligacions establides en l'article 21 d'aquesta orde, prèviament a la resolució de les mateixes.
c) Per falta d'adequació dels fins d'actuació de l'entitat sol·licitant a l'àmbit de la subvenció sol·licitada.
d) Per no disposar l'entitat de l'estructura i capacitat suficients per a garantir el compliment dels objectius.
e) Per no haver desenrotllat, de mode adequat, el mateix programa o haver justificat insuficientment les ajudes econòmiques rebudes, en l'exercici de 2009, per la Conselleria de Justícia i Administracions Públiques.
f) Per tractar-se d'un programa que no responga específicament a les característiques expressades en aquesta orde.
g) Per tractar-se d'un programa que, per la seua naturalesa, siga propi d'altres organismes, sense perjudici de la necessària col·laboració per al cas de matèries concurrents.
h) Per tractar-se d'un programa per al qual ja existisca una altra orde d'ajudes específica o ja siga subvencionat, en tot o en part i per al mateix objecte, per la Conselleria de Justícia i Administracions Públiques.
i) Per tractar-se d'un programa, la realització del qual ja estiga prou atesa per altres entitats a nivell local, provincial o comunitari.
j) Per haver-se atés altres sol·licituds amb major orde de prioritat, d'acord amb els criteris establits en aquesta orde, i haver-se esgotat els crèdits disponibles per a resoldre.
2. Podran dictar-se resolucions de desistiment sense efectes o minoració, de les ajudes concedides i, si fa al cas, reintegrament de les quantitats indegudament percebudes, en els supòsits següents:
a) Quan es done qualsevol de les circumstàncies previstes en l'article 37 de la Llei 38/2003, de 17 de novembre, General de Subvencions.
b) Segons el que disposa l'article 19.4 de la Llei 38/2003, de 17 de novembre, General de Subvencions, quan s'alteren les condicions tingudes en compte per a la concessió de la subvenció, i s'obtinguen de manera concurrent subvencions i ajudes atorgades per altres administracions públiques o altres ens públics o privats. En el cas que la quantitat total percebuda per l'entitat siga superior al cost de l'activitat subvencionada, podrà sol·licitar-se el reintegrament de la quantia abonada que supere el dit cost.
c) Per incompliment de qualsevol de les obligacions establides en l'article 21 d'aquesta orde.
d) Si durant l'interval temporal subvencionat hi ha períodes sense que el personal, que consta en la resolució de concessió, estiga contractat per a desenrotllar el programa o servei, o no l'atenga per qualsevol altra circumstància, tal com baixa per malaltia sense substituir o un altre motiu, l'ajuda es minorarà proporcionalment. Queda exceptuat d'aquest fet el període de vacacions reglamentàries, sempre que el personal es mantinga en situació de contractació, encara que no siga substituït.
e) Podrà dictar-se una resolució de minoració o desistiment sense efecte de l'ajuda a una entitat, quan la falta d'ompliment de les memòries i documents que sol·licite el Ministeri de Sanitat i Política Social done lloc a la impossibilitat de tramitar o justificar el conveni corresponent entre la Generalitat i l'esmentat Ministeri. La dita resolució podrà efectuar-se encara que s'haja justificat la despesa objecte de l'ajuda i efectuat el programa subvencionat.
3. Les quantitats que s'hauran de reintegrar tindran la consideració d'ingrés de dret públic, als efectes del procediment aplicable a la seua cobrança.
4. En els casos de nul·litat, anul·labilitat i rectificació d'errors dels actes administratius que van servir de base a la concessió d'aquestes ajudes, caldrà ajustar-se al que disposa el capítol I, del títol VII, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. Per al desistiment sense efectes o minoració de les ajudes econòmiques es garantirà, en tot cas, per la Direcció Territorial de la Conselleria de Justícia i Administracions Públiques, el dret de l'interessat al tràmit d'audiència.
6. El termini per a resoldre i notificar serà de sis mesos, comptadors a partir del dia que s'inicie l'expedient.
DISPOSICIONS ADDICIONALS
Primera
Les ajudes previstes en la present Convocatòria s'abonaran amb càrrec al capítol IV, línia de subvenció "Mesures judicials al medi obert", codi T2194000, del programa pressupostari 141.30 Justícia Juvenil i Prevenció de la Violència o el seu equivalent dels Pressupostos de la Generalitat per a l'exercici 2010, i quedaran condicionades a l'existència de crèdit adequat i suficient en la dita anualitat. El crèdit total màxim destinat al pagament d'aquestes ajudes al Projecte de Pressupostos de la Generalitat per a l'esmentat exercici és 3.165.250 €.
Segona
La Conselleria de Justícia i Administracions Públiques publicarà, mitjançant una resolució, les dotacions pressupostàries màximes per a les ajudes convocades, una vegada aprovada i publicada la Llei de Pressupostos de la Generalitat per a l'any 2010.
Tercera
En tot allò no regulat en aquesta orde, caldrà ajustar-se al que disposa la Llei 38/2003, de 17 de novembre, General de Subvencions, i al Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.
Quarta
La Conselleria de Justícia i Administracions Públiques no assumirà obligacions que es deriven de la relació laboral del personal dels programes subvencionats, sinó que seran els titulars dels mateixos els qui respondran amb caràcter exclusiu.
Cinquena
La concessió d'una subvenció, a l'empara d'esta orde, no comportarà cap obligació per part d'aquesta Conselleria per a pròxims exercicis.
Sisena
A aquesta orde s'acompanyen els següents annexos:
Annex I: model de sol·licitud d'ajuda de programes d'atenció a menors i jóvens amb mesures judicials al medi obert.
Annex II: model de certificat de justificació d'obligació contreta, o reconeguda, o de pagament ordenat d'entitats locals.
Annex III: model de justificació d'entitats privades.
DISPOSICIONS FINALS
Primera
S'autoritza a la Secretaria Autonòmica de Justícia de la Conselleria de Justícia i Administracions Públiques i a la Direcció General de Justícia i Menor, a elaborar les instruccions de desenrotllament d'aquesta orde.
Segona
La present Orde entrarà en vigor l'endemà de la seua publicació en el Diari Oficial de la Comunitat Valenciana.
Tercera
Contra les bases de la present convocatòria es podrà interposar, potestativament, recurs de reposició davant del mateix òrgan que l'ha dictada, en el termini d'un mes, comptador des de l'endemà de la seua publicació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o el requeriment previst en l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa; o bé pot interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que es puga interposar qualsevol altre que estimen pertinent.
València, 25 de novembre de 2009
La consellera de Justícia i Administracions Públiques,
PAULA SÁNCHEZ DE LEÓN GUARDIOLA